ఈ సూచనలు పాటించండి
దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
Telangana Elections: కాంగ్రెస్ గెలవకపోతే.. 7’O Clock బ్లేడ్‌తో పీక కోసుకుంటా: బండ్ల గణేష్ ఛాలెంజ్
ఇంకా ఎలక్షన్స్ కాలేదు కదా కమెడియన్‌గారూ పైగా సర్వేలు కూడా కారు దూసుకుపోతుంది.. హస్తం అస్తమయం అవుతుంది అంటుంటే ఇలా అంటారేంటి? మీకు ఏంటి అంత కాన్ఫిడెన్స్ అంటే..
Samayam Telugu | Updated:
Nov 27, 2018, 12:42PM IST
‘రాస్కోరా సాంబా!! హెడ్ లైన్స్‌లో పెట్టుకుంటావో.. బ్యానర్ ఐటమ్‌ గా వేసుకుంటావో నీ ఇష్టం. వచ్చే ఎన్నికల్లో కాంగ్రెస్ పార్టీ అధికారంలోకి రాకపోతే రెండు రూపాయిల 7’O Clock బ్లేడ్‌లో పీక కోసుకుంటా’ అంటూ నాటి కమెడియన్ నేటి పొలిటీషియన్ బండ్ల గణేష్ మంగమ్మ శపథం చేశారు. ఓ మీడియా సంస్థకు ఇచ్చిన ఇంటర్వ్యూలో తెలంగాణ ఎన్నికలు గురించి మాట్లాడుతూ.. వచ్చే ఎన్నికల్లో కాంగ్రెస్ గెలుపు ఖాయం అంటూ జోస్యం చెప్పారు.
70 నుండి 80 సీట్లు వస్తాయి..
అది కాదు బండ్ల గణేష్ గారూ.. ఒకవేళ కాంగ్రెస్ పార్టీ అధికారంలోకి రాకపోతే మీ పరిస్థితి ఏంటి అంటే.. రాకపోతే అనే ప్రశ్న ఏంటి సార్? అసలు మీరెవరు? అధికారంలోకి రాకపోతే అనడానికి అని ఎదురు ప్రశ్నిస్తున్నారు. అంతేకాదు ఆల్ట్రెడీ ఓటర్లు డిసైడ్ చేసేశారు. కాంగ్రెస్ పార్టీ అధికారంలోకి వస్తుందని అంటున్నారు. ఇంకా ఎలక్షన్స్ కాలేదు కదా కమెడియన్‌గారూ పైగా సర్వేలు కూడా కారు దూసుకుపోతుంది.. హస్తం అస్తమయం అవుతుంది అంటుంటే ఇలా అంటారేంటి? మీకు ఏంటి అంత కాన్ఫిడెన్స్ అంటే.. ఓట్లు వేసేది సర్వేలు చేసేవాళ్లు కాదు.. సిద్ధప్పా.. జనం 70 నుండి 80 సీట్లు కాంగ్రెస్ పార్టీకి ఇస్తున్నారు.
ఇక్కడ మీకు ఇంకో ట్విస్ట్ చెప్తున్నా వినండి. మాకు 80 సీట్లు రావడమే కాదు. టీఆర్ఎస్‌లో 15 నుండి 20 మంది గెలిస్తే వాళ్లు కూడా మా పార్టీలో చేరబోతున్నారు అంటూ ఎన్నికల ముందు ఫిరాయింపులు గురించి చెప్పుకొస్తున్నాడు బండ్ల గణేష్.
ఇలా తొందరపడి సీటు కూడా రాకుండా ప్రమాణ స్వీకారం చేసేశారు.. ఈ తొందరపాటుతో సీటు పోగొట్టుకున్నారు అంటే.. ఊరుకోండి సార్!! రాజకీయాలు చకచకా మారుతున్నాయి. ఎప్పుడు ఏం జరుగుతుందో ఎవరికీ తెలియదు. సో.. కాంగ్రెస్ పార్టీ అధికారంలోకి రాకపోవడం అనే క్వచ్ఛనే లేదు. జనం నాడి మాకు తెలుసు. జనం మాకోసం ఎదురు చూస్తున్నారు. బల్ల గుద్ది చెబుతున్నా.. కాంగ్రెస్ పార్టీ అధికారంలోకి వస్తుంది.. వస్తుంది.. వస్తుంది దట్స్ ఇట్.
7’O Clock బ్లేడ్‌తో పీక కోసుకుంటా..
కావాలంటే ఎన్నికల ఫలితాల రోజు డిసెంబర్ 11 తారీఖు మధ్యాహ్నం రండి.. వచ్చేటప్పుడు 7’O Clock బ్లేడ్ తీసుకురండి. గొంతు కోసుకుంటా మీ ముందే. నా పీక నేనే కోసుకుంటా. మీ మీద కేసురాకుండా. మీరే బ్లేడ్ కొని తీసుకుని రండి. నా మాటల్ని రికార్డ్ చేసుకుంటారో.. హెడ్ లైన్స్‌లో వేసుకుంటారో.. ప్రోమో వేసుకుంటారో మీ ఇష్టం’ అంటూ 7’O Clock బ్లేడ్‌కి ప్రచారం కల్పించారు బండ్ల గణేష్.